
DR 30.6.2009  

 
 

91 

Bahagian XIII, rang undang-undang fasal 83 hingga 85 memperkatakan mengenai 
pelantikan dan hal ehwal pegawai dan pekerja BNM.  

Bahagian XIV, rang undang-undang fasal 86 hingga 98 memperkatakan mengenai 
peruntukan am. Bahagian ini antara lain mengandungi peruntukan mengenai kuasa BNM 
untuk mengeluarkan peraturan dan garis panduan mengenakan fi dan penalti pentadbiran 
serta mengkompaun apa-apa kesalahan di bawah rang undang-undang ini dengan 
persetujuan bertulis oleh pendakwa raya. Selain daripada itu, bahagian ini turut 
memperjelaskan tanggungjawab BNM berhubung pemeliharaan kerahsiaan. Terdapat juga 
peruntukan mengenai imuniti kepada pegawai atau sesiapa yang dilantik atau bertindak 
bagi pihak BNM dengan suci hati daripada tindakan guaman dan pendakwaan. 

Bahagian XV, rang undang-undang fasal 99 hingga 100 memperkatakan 
mengenai peruntukan pemansuhan, kecualian dan peralihan.  

Tuan Yang di-Pertua, saya mohon mencadangkan. 

Timbalan Menteri Pertanian dan Industri Asas Tani II [Datuk Hajah Rohani 
binti Haji Abdul Karim]: Saya mohon menyokong. 

Tuan Yang di-Pertua: Okey, terima kasih. Ahli-ahli Yang Berhormat, Masalahnya 
di hadapan Majlis ialah rang undang-undang bernama suatu akta untuk mengadakan 
peruntukan bagi kewujudan berterusan Bank Negara Malaysia; dan bagi pentadbiran 
matlamat, fungsi dan kuasa bank dan bagi perkara berbangkit atau bersampingan 
dengannya dibacakan kali yang kedua sekarang dan terbuka untuk dibahas.  

[Tiada perbahasan] 

 

Tuan Yang di-Pertua: Hai, elok sangat tiada yang membahas. Saya kira sampai 
tiga, kalau tiada yang membahas, sila Menteri. 

5.42 ptg. 

Tuan Azan Ismail [Indera Mahkota]: Tidak hendak bahaskah? 

Datuk Halimah binti Mohamed Sadique [Tenggara]: Biarlah, duduklah. 

Tuan Yang di-Pertua: Sila. 

Tuan Azan Ismail [Indera Mahkota]: Terima kasih Tuan Yang di-Pertua. Hendak 
bagi bahas kah tidak payah?  

Datuk Halimah binti Mohamed Sadique [Tenggara]: Tidak payahlah. 

Tuan Azan Ismail [Indera Mahkota]: Terima kasih kepada Yang Berhormat 
Menteri kerana membentangkan usul seperti yang dibacakan tadi. Isu yang baik ya. Saya 
baru saja meneliti rang undang-undang ini, seperti yang tertera dan disebut banyak perkara 
oleh Yang Berhormat Menteri sebentar tadi.  

Perkara pertama yang mungkin boleh kita bawa untuk clarification, ulasan ataupun 
penerangan oleh pihak Yang Berhormat Menteri Kewangan barangkali, dalam masa, 
zaman ataupun period kegawatan ekonomi seperti yang dikatakan oleh seluruh masyarakat 
dunia dan negara kita juga adalah antara salah satu yang menyatakan kebimbangan kita. 
Perkara ini telah diukur oleh banyak indicators ataupun penunjuk-penunjuk termasuk juga 
kadar kenaikan harga, kadar inflasi, kadar penurunan keupayaan membeli dan sebagainya. 
Salah satu daripada perkara yang disebut secara spesifik oleh ramai Ahli-ahli Dewan yang 
mulia ini juga pada sesi pembentangan yang lalu, iaitu tentang kerisauan bagaimana 
berlakunya inflasi dan seterusnya deflasi sekiranya perkara ini tidak dapat dibendung dan 
dikawal dengan rapi oleh pihak kerajaan. 

Pada 18 Oktober 2008, Bank Negara Malaysia telah menyatakan bahawa 
wujudnya pertambahan M3, iaitu wang secara fizikal. Pertambahan sebanyak 13.5 peratus.  



91 Bahagian XIII, rang undang-undang fasal 83 hingga 85 memperkatakan mengenai pelantikan dan hal ehwal pegawai dan pekerja BNM. Bahagian XIV, rang undang-undang fasal 86 hingga 98 memperkatakan mengenai peruntukan am. Bahagian ini antara lain mengandungi peruntukan mengenai kuasa BNM untuk mengeluarkan peraturan dan garis panduan mengenakan fi dan penalti pentadbiran serta mengkompaun apa-apa kesalahan di bawah rang undang-undang ini dengan persetujuan bertulis oleh pendakwa raya. Selain daripada itu, bahagian ini turut memperjelaskan tanggungjawab BNM berhubung pemeliharaan kerahsiaan. Terdapat juga peruntukan mengenai imuniti kepada pegawai atau sesiapa yang dilantik atau bertindak bagi pihak BNM dengan suci hati daripada tindakan guaman dan pendakwaan. Bahagian XV, rang undang-undang fasal 99 hingga 100 memperkatakan mengenai peruntukan pemansuhan, kecualian dan peralihan. Tuan Yang di-Pertua, saya mohon mencadangkan. Timbalan Menteri Pertanian dan Industri Asas Tani II [Datuk Hajah Rohani binti Haji Abdul Karim]: Saya mohon menyokong. Tuan Yang di-Pertua: Okey, terima kasih. Ahli-ahli Yang Berhormat, Masalahnya di hadapan Majlis ialah rang undang-undang bernama suatu akta untuk mengadakan peruntukan bagi kewujudan berterusan Bank Negara Malaysia; dan bagi pentadbiran matlamat, fungsi dan kuasa bank dan bagi perkara berbangkit atau bersampingan dengannya dibacakan kali yang kedua sekarang dan terbuka untuk dibahas. [Tiada perbahasan]. Tuan Yang di-Pertua: Hai, elok sangat tiada yang membahas. Saya kira sampai tiga, kalau tiada yang membahas, sila Menteri. 5.42 ptg. Tuan Azan Ismail [Indera Mahkota]: Tidak hendak bahaskah? Datuk Halimah binti Mohamed Sadique [Tenggara]: Biarlah, duduklah. Tuan Yang di-Pertua: Sila. Tuan Azan Ismail [Indera Mahkota]: Terima kasih Tuan Yang di-Pertua. Hendak bagi bahas kah tidak payah? Datuk Halimah binti Mohamed Sadique [Tenggara]: Tidak payahlah. Tuan Azan Ismail [Indera Mahkota]: Terima kasih kepada Yang Berhormat Menteri kerana membentangkan usul seperti yang dibacakan tadi. Isu yang baik ya. Saya baru saja meneliti rang undang-undang ini, seperti yang tertera dan disebut banyak perkara oleh Yang Berhormat Menteri sebentar tadi. Perkara pertama yang mungkin boleh kita bawa untuk clarification, ulasan ataupun penerangan oleh pihak Yang Berhormat Menteri Kewangan barangkali, dalam masa, zaman ataupun period kegawatan ekonomi seperti yang dikatakan oleh seluruh masyarakat dunia dan negara kita juga adalah antara salah satu yang menyatakan kebimbangan kita. Perkara ini telah diukur oleh banyak indicators ataupun penunjuk-penunjuk termasuk juga kadar kenaikan harga, kadar inflasi, kadar penurunan keupayaan membeli dan sebagainya. Salah satu daripada perkara yang disebut secara spesifik oleh ramai Ahli-ahli Dewan yang mulia ini juga pada sesi pembentangan yang lalu, iaitu tentang kerisauan bagaimana berlakunya inflasi dan seterusnya deflasi sekiranya perkara ini tidak dapat dibendung dan dikawal dengan rapi oleh pihak kerajaan. Pada 18 Oktober 2008, Bank Negara Malaysia telah menyatakan bahawa wujudnya pertambahan M3, iaitu wang secara fizikal. Pertambahan sebanyak 13.5 peratus.